Д-р Душан ДУКИЋ 

РЕКЕ БЕОГРАДА И ЊЕГОВЕ ОКОЛИНЕ 

Ако се има у виду да је речна пловидба имала далеко већи значај 
од копненог до пре 120 — 150 година, онда је јасно због чега се већина 
великих градова развила поред пловних река. Париз је основан у бли- 
зини става пловне Сене и Марне, Манхајм на ставама пловне Рајне и 
Мајне, Пасава на ставама пловног Дунава и Ина итд. Низ других ве- 
ликих градова основан је на узвишицама изнад пловних река: Праг 
поред Влтаве, Будим(пешта) изнад Дунава, Кијев изнад Дњепра, Са- 
ратов изнад Волге итд. 

Београд има ту предност да је основан не само на ставама двају 
великих пловних река, него и на узвишици са које је у бурним време- 
нима историје господарио дунавским и савским саобраћајем, дакле, на 
тако погодном месту какво нема ниједан већи европски град. Зато се 
он од свог постанка развио у центар речног саобраћаја на југоистоку 
Европе. Преко његовог пристаништа 1 обављао се, са повременим пре- 
кидима, промет путника и робе почев од римског доба. Па и сада, када 
су реке с развитком копнених саобраћајних средстава и комуникација 
изгубиле онај транспортни значај које су имале у недавној прошлости, 
Дунав и Сава имају посебну важност за наш главни град, нарочито за 
његово снабдевање водом 2 . 

Данас се Београд развија и северно од Саве и Дунава. Тако две 
велике реке не запљускују подножје узвишице на којој је основан 
град; оне теку кроз Београд, не представљају више његову 
северну границу, него постају његова нераздвојна целина. 

Мањи значај за Београд имају остали водотоци у његовој околини. 

Дунав код Београда 

Дунав је највећа река у Југославији. Он улази у нашу земљу 8 км 
узводно од Батине, а напушта је на ушћу Тимока, после тока од 588,5 км. 
На дужини од 230 км Дунав представља границу између Југославије и 
НР Румуније. На нашој територији он прима укупно 120 притока, од 

1 0 београдоском пристаништу и његовом развитку биће говора у посебном 
чланку у једној од наредних свезака Зборника. 

2 Снабдевање Београда водом разматраће се у вези са порастом становништва 
и развитком његове индустрије у наредној свесци Зборника, 

којих 10 имају токове дуже од 100 км, и одводњава 177.610 км 2 или 
69 , 5 % њене површине. С обзиром на то, као и на улогу коју има у 
везама између западне и југоисточне Европе, Дунав има велики значај 
не само за Београд, поред којег протиче, него и за делу нашу државу. 

/У ужем реону Београда Дуиав тече на дужини од 60 км — између 
Старих Бановаца и Гроцке. На том сектору десну страну његове д о- 
л и н е чини до Земуна стрми лесни одсек Земунског лесног платоа (1), 
а низводно од Београда неогено побрђе северне Шумадије са местимице 
развијеном појавом урвина (2). На левој страни Дунав практично нема 
долинску страну. Њу условно представља ниска лесна тераса; она се 
издиже изнад његове простране алувијалне равни одсеком високим до 
8 м. Али, сама алувијална раван, чија ширина између Земуна.и Глогња 
износи 17 км, док се код Панчева сужава на 1,5 км (З'),1шје потпуно 
уравњена. Из. ње се издижу незнатне узвишице — греде и гредице 

— створене акумулацијом дунавских наноса за време највиших пово- 
дања, као и нагомилавањем леса у холоцену. Поред узвишица у његовој 
алувијалној равни постоје многа мања у д у б љ е њ а, .едипсастог облика 

— дугачка 50—70 м, широка 30—40 м и дубока 0,5 — 1 м; она су настала 
ерозивним радом високих вода Дунава. У њима су мање баре, које 
пресушују већ почетком јула, а хране се пролећним високим водама 
Дунава и падавинама. Велике баре на овом подручју су исушене, а воде 
има само по напуштеним коритима Тамиша и Дунава. 

Корито Дунава је усечено у растреситом земљишту — у слојевима 
глине, пескуше, песка и шљунка. Због тога оно није стабилно, те знатно 
мења своје контуре, па чак и положај корита. По једној мађарској карти 



Сл. 1 — Ставе Саве и Дунава са Великим Ратним острвом и напуштеним рукавцем 
Саве — по једној карти из- 1793 године (оригинал у Државном архиву у Загребу). 


из 1811 године утврђено је да је Дунав текао по Панчевачком риту око 
3 км источније него сада; тада је код Бесног Фока, у Панчевачком риту, 
имао велику окуку (4,9). На карти аустриско-турске границе из 1793 
године (5) десна обала Дунава код Новог Београда била је нешто источ- 
није, а Мало Ратно острво није постојало, док се Велико Ратно острво 
у то време састојало од два мања (сл. 1). 

Велике промене корита Дунава настале су у току иоследњих три- 
десетак година. Површина Великог Ратног острва смањена је бочном 
ерозијом за преко 60 хектара. У исто време се на банатској обали фор- 
мирао простран пешчани спруд широк око 250 м а дугачак скоро 2 км. 
Између Београдске термоелектричне централе и Панчевачког моста 
гради се ново теретно пристаниште Београда; на том месту је корито 
Дунава сужено засипањем десне обале за 300 до 400 м. Испод Панче- 
вачког моста преграђен је пред II Светски рат Дунавац код Аде Хује 
и она претворена у полуострво. Потом је дошло до већег засипања ко- 
рита Дунава између насипа којим је повезана Ада Хуја и Панчевачког 
моста, тако да сада цеб тај крај изгледа знатно друкчије него пре два- 
десет година. Да не би дошло до поновног проширења корита Дунава 
утврђује се каменом и његова десна обала низводно од Панчевачког 
моста. Најзад, у току 1958 године Ада Хуја је спојена још једним на- 
сипом са десном обалом и по њему води пут до фабрике хартије, која 
се гради на средини острва. На доњем крају Аде Хује настало је велико 
засипање рукавца Дунава, тако да се он сада при нижим водостајима 
може прегазити, док је пре рата тамо био зимовник бродова. 

Сужавањем корита’ настале су измене у режиму наноса. Дно ко- 
рита Дунава пуно је покретних пешчаних спрудова. Снимањем корита 
помоћу речног ехо-лота установљено је да висина тих спрудова износи 
најчешће око 50 см, дебљина пешчаних наслага изнад тврђег и непо- 
кретног дна код Земуна 3 м, а испод Панчевачког моста 6 — 8 м. 

Ширина и дубина Дунава зависе од водостаја. При средњим водо- 
стајима ширина реке креће се између 450 м (код Црвенке, 5 км узводно 
од Земуна) и 1200 м (узводно од горњег краја Аде Форконтумац) . У 
исто време дубина Дунава по талвегу износи од 4,6 м (на горњем крају 
Великог Ратног острва) до 19,5 м (код Црвенке), а на највећем делу 
његовог тока у реону Београда од 8 до 12 м. 

При нижим водостајима ширина Дунава је мања за 30 — 250 м, 
а његова дубина за 3,3 м него при средњим водостајима. Колико се 
дубина Дунава смањује при најнижим водостајима види се по чиње- 
ници, што се наша највећа река могла прегазити код Земуна, где је 
13 октобра 1947 године дубина воде у талвегу износила свега 130 см 
(6,59). 

При вишим водостајима, када се Дунав излије из корита и поплави 
алувијалну раван до насипа који штите Панчевачки рит, његова ширина 
износи од 1,18 км (код Земуна) до 4,2 км (код Панчева, преко ада које 
такође плави). Тада је дубина Дунава већа приближно за 3 до 4 м 
него при средњим водостајима и на три места прелази преко 20 м: код 
Црвенке, на доњем крају аде Чакљанца и код Ритопека. 

Сава код Београда 

Сава је највећа национална река Југославије. Она има велики зна- 
чај за саобраћај, енергетику, мелиорације и снабдевање великих насеља 
и индустрије потребним количинама воде. 

У ужем реону Београда Сава тече на дужини од 27 км — од ушћа 
Колубаре до Београда. Ноена долина је веома пространа и лежи 
између неогеног поорђа Београдске Посавине и Земунског лесног пла- 
тоа. ГБена ширина се креће од 3,5 км (између Бежаније и Чукарице) 
До 8 км (између Сурчина и јужног обода Макиша код Жаркова). Ни 
алувијална раван Саве није потпуно заравњена. У њој се такође за- 
пажају обалске гредице као и елипсаста удубљења, те је 
°на због тога слична алувијалној равни Дунава. Раније су у њој по- 
стојале многе баре и рукавци Саве (сл. 1); сада их нема јер су засуте 
или исушене изградњом канала за одводњавање унутрашњих вода. Од 
савских мртваја у околини Београда одржала се до сада само Живача 
— између Бољевца и Прогара. 

Корито Саве је усечено у рецентне наносе — глине, песак и шљу- 
нак — чија моћност износи код Обреновца 13 м, код Прогара 24 м, код 
Обрежа 28 м и код Београда 27 м. Најчешће се попречни профил ко- 
рита Саве састоји од жутих и сивих глина, чистих и измешаних са 
реском, док јој је дно покривено песком и ситним шљунком; испод њих 
је слој крупног компактног шљунка моћности 2 до 3 м (7), а у већим 
дубинама утврђени су сондирањем терена (у средини Макиша) моћни 
слојеви песковите иловаче. Само код Дубоке,- узводно од Умке, и код 
ушћа десну обалу Саве сачињавају неогени марински седименти — 
доњепонтиски лапорци и глине и лапорци горњег панона на Дубокој, 
а сарматски кречњаци на ушћу, испод калемегданског гребена (8). 

Уздужни профил дна Саве снимљен речним ехо-лотом као и архе- 
олошки налази у инундационој равни Саве показују да у садашњој 
Фази њиховог развитка преовлађује процес акумулације. Због тога се 
издпжу и корито и инундациона раван — приближно 1 м у периоду 
од 2000 година. С обзиром на такав правац развитка најважнији и нај- 
бројнији облици у Савином кориту су акумулативни — спрудови, 
плићаци и аде. Веома су бројне м а н г у р е (сл. 2) — мали 
покретни пешчани подводни спрудови; мангуре су обично високе 20 — 30 
см а дугачке 8 9 м, али су у близини ушћа Саве, под успором дунав- 

ских вода, знатно веће и покретније. 

Ширина u дубина Саве се знатно мењају у зависности од водостаја. 
У реону Београда Сава је при средњим водостајима широка 417 м, али 
је она неједнака: код Дубоке, где се њено корито сужава честим урви- 
нама, ширина реке износи 230 м, код Остружнице 600 м, а на ушћу 
255 м. Тада је њена дубина најмања у левом рукавцу Колубарске аде, 
где износи око 3 м, док је у десном нешто већа и креће се око 4 м; 
код Дубоке река достиже дубину од 16 м, код Макиша до 14 м а на 
ушћу пуних 20 м — на око 60 м од десне обале. 

При нижим водостајима појаве се из корита Саве пешчани при- 
•обалски спрудови, који залазе дубоко у реку. Због тога је Сава тада 

Сл. 2 — Подводни пешчани покретни спрудови — „мангуре” — на дну десног 
рукавца Саве код острва Циганлије снимљени речним ехо-лотом 12 октобра 1958 
године (горе) и покретни пешчани спрудове на дну Дунава узводно од панчевачких 
ада, снимљени речним ехо-лотом 18 маја 1959 године (доле). 

ужа за 60 до 280 м (код горњег краја Колубарске аде) него при сред- 
њим водостајима. У исто време она је плића за 2 — 3 м, али ипак не 
причињава веће тешкоће пловидби (у реону БеоградаК 

При вишим водостајима Сава се излива из корита, долази до 
насипа али их никада није прелила, јер су њихове круне више од коте- 
највеће воде код Умке за 106 см, код Макиша за 98 см и код Београда * 

за 100 см (9,79). Међутим, тада је ниво воде у Сави виши до 3,5 м од 
терена заштићеног насипима, па процедне и подвирне воде угрожавају 
брањене површине. Ширина реке достиже до 1,5 км (преко аде Циган- $ 

лије, која је при високим водостајима најчешће под водом). Дубина 
Саве у то време виша је за 5 м него при средњим водостајима, те код 
Умке износи око 18 м а на ушћу преко 22 м. 

Ф 

Аде на Дунаву и Сави 

На Дунаву и Сави у реону Београда постоји укупно 16 речних 
острва — ада. Највеће су: Чакљанац 350 ха, Форконтумац 333 ха и 
Штефанац 300 ха — све на Дунаву код Панчева, а на Сави ада Циган- 
лија код Београда — 310 ха. Скоро сваког пролећа оне су под водом, 
те су због тога под ливадама и врбацима, а мањим делом под баштама: 1 

и њивама. 

Аде на Сави и Дунаву узводно од Београда постале су таложењем 
речног наноса у загаћеним водама обеју река; наиме, Дунав загаћује , 

Саву до Мрђеноваца — 10 км низводно од Шапца, а Сава Дунав до 
Новог Сада. Дунавске аде низводно од Београда, као што су Хуја, 

6 панчевачких ада и Грочанска ада постале су на проширеним деловима 
корита, где су због смањене брзине воде и интензивног таложења наноса * 

Дунава повољни услови за стварање плићака и спрудова, а време- 
ном и ада. 

Аде се стварају мкого брже иего што се то раније сматралоЈНа 
Сави узводно од ушћа Колубаре, код Орлаче у близини села Прова, 

У проширеном делу корита, формирала се у току од 18 година ада дуга 
преко 1 км а широка око 100 м.\Овај заиста млади акумулативни облик 
није означен на предратним картама крупнијег размера Војно-географ- 
ског института. 

I 

Режим Дунава и Саве у реону Београда 

У ужем реону Београда постоје четири водомерне станице. Њихови t 

основни подаци дати су ниже ( 10 ): 

Кота нуле Водомер ради 

Водомер Слив у км 2 водомера од године \ 

Земун 412.752 67,76 1870 

Панчево 512.009 67,27 1870 

Макиш — . 67,54 1920 

Београд 95.551 68,23 1920 


Р ек а 

Дунав 

Дунав 

Сава 

Сава 

Међутим, ови водомери не показују прави режим Саве ни Дунава; 
Земун, Макиш и Београд налазе се на секторима који су повремено 
загаћени водама друге реке, док је Панчево под јаким утицајем вели- 
ких вода Саве. Због тога, да би се стекла права слика о режиму Ду- 
нава, дати су подаци његовог водостања у Илоку, који није под успором 
Саве, а подлеже веома слабом утицају највиших вода Тисе; исто тако, 
за режим Саве узети су подаци.водомерних осматрања у Сремској Ми- 
тровици. Најзад, ради увида удела Тисе у режиму Дунава низводно од 
њеног ушћа узети су подаци о водостању на овој реци код Титела, иако 
је он, као и сви остали водомери на њој на нашој територији, под успо- 
ром великих вода Дунава. Разматран је период од'30 година, од 
1921 — 1950. 

Основни подаци тих станица дати су ниже ( 10 ): 

Кота нуле Водомер ради 

Река Водомер Слив у км 2 водомера од године 

Дунав Илок 253.737 73,96 1856 

Сава Ср. Митровица 87.996 72,22 1878 

Тиса Тител . 157.174 69,79 1865 

У табл. 1 изнети су средњи месечни водостаји на 6 водомерних 
етаница ( 10 ), да би се поређењем водостаја уочиле разлике у режимима 
и из тога извукли одређени закључци. 

Табл. 1 — Средњи месечни водостаји на Дунаву, Тиси и Сави 
у периоду 1921—1940 (10) 

Водомер. стан. J FM АМЈ JAS OND . 

(река) о * .£ В 

О S £ < 

Иок, 197 229 294 361 371 389 344 296 233 203 234 204 280 704 —49 753 

(Dunav) 

Titel 208 254 353 424 406 370 305 240 182 166 230 224 281 804 —85 889 

(Tis?) 

Zemun 213 261 355 412 398 337 260 187 148 152 257 249 269 756 -107 863 

(Dunav) 

Sr. Mitiovica 334 344 434 451 418 302 204 129 129 220 367 366 306 768 0 768 

(Sava) 

Beograđ 170 207 304 367 348 286 204 112 74 94 203 196 215 714 —166 880 

(Sava) 

Pančevo - 204 244 361 417 399 340 265 191 142 151 252 245 269 756 —107 863 

(Dunav) 

У режиму Дунава код Илока истиче се уплив алписке снежнице 
t -мање сочнице) која, појачана падавинама монсунског карактера, ствара 
високе воде од априла до јула са првим максимумом у јуну. После се- 
кундарног минимума у октобру, који је управо карактеристичан за то- 
кове континенталног поднебља, настаје незнатан пораст водостаја у но- 
вембру, када се јавља секундарни или јесењи максимум, да одмах за- 
тим, под утицајем ретиненце, почне његово опадање са најнижим нивоом 
у јануару. Такво колебање нивоа карактеристично је за реке б л а г 6 г 
нивалногрежима. 

Међутим, Тиса и Сава имају друкчији режим. Иако се на обема 
осећа уплив снежнице, ипак је утицај киша много јачи, па зато оне 
припадају рекама плувио-нивалног режима. На континен- 
талној Тиси највиши водостај настаје од отапања снега у Карпатима 

— у априлу, али су касније високе воде у мају и јуну проузроковане 
касним пролећним и раним летњим кишама, које су карактеристичне у 
тим месецима за тај део Европе. Најниже воде се појављују у октобру> 
после великих летњих суша, које захватају Паионски басен у току прет- 
ходна три месеца. Јесење кише изазивају незнатан пораст водостаја, 
али већ после новембра, у којем је секундарни максимум, настаје опа- 
дање водостаја под упливом ретиненце и у јануару је на Тиси секун- 
дарни минимум. Такво колебање нивоа је карактеристично за реке це н- 
трално-евронске варијаите, чији је најтипичнији представник 
баш сама Тиса. 

Сава у Сремској Митровици има такође највиши водостај у априлу 

— од снежнице са високих планина у њеном сливу. Најнижи водостаји 
су у августу и септембру, раније него на Тиси, што је редовна појава 
на рекама нашег динарског предела, из којих Сава добија основну 
масу својих вода. Сава има такође јесењи максимум од киша — у но- 
вембру, када се он јавља и на Тиси. Зими су такође ниске воде због 
ретиненце и секундарни минимум је у јануару. Такве промене нивоа воде 
у току године карактеристичне су за реке посавске варијанте.. 

После овог кратког прегледа режима Дунава код Илока, Тисе код. 
Титела и Саве у Сремској Митровици, може се лакше уочити и разумети 
њихов утицај на режим Дунава у Земуну и Панчеву и уплив Дунава 
на режим Саве у Београду. 

Дунав код Земуна има у основи друкчији режим него код Илока- 
Пре свега, највише воде се појављују у априлу — када настају и на 
Тиси и Сави, а најниже у септембру — када су оне и на Сави. Секуп- 
дарни максимум и секундарни минимум појављују се такође у исто- 
време када на Тиси и Сави. Све то указује да Д у н а в, п о д у т и ц.а- 
јем својих највећих притока, Тисе кој а му даје просечно 
995 м 3 воде у секунди, и Саве која у њега уноси просечно 1772 м 3 
воде у секунди, мења свој благи нивални режим у ; плу- 
вио-нивални режим централно-европске варијр. нте; 
исти режим и варијанту има Дунав и у Панчеву. 


Табл. 2 — Квоцијенти водостаја Дунава у Зеиуну и Саве у Београду у перњ- 
оду 1921—1950 године и раз/шке кзоцијената Земун— Београд 


М е с т о 
Zemun 
Beograd 
Razlika 


Ј F M 
0,79 0,97 1,32 
0,79 0,96 1,41 
0,00 0,01 —0,09 


A 

1,55 

1,71 


M J 
1,48 1,26 
1,61 1,33 


-0,16-0,13-0,07 


J A S 
0,97 0,70 0,55 
0,95 0,52 0,33 
0,02 0,18 0,22 


O N D 
0,56 0;94 0,93 
0,44 '„95 0,91 
0 , 1 2 > — 0,01 0,02 


Сава у Београду има сличаи режим као и у Сремској Митровици,. 
али су ипак карактеристична извесна одступања. Наиме, највиши средњи 
месечни водостаји у Сремској Митровици иду овим редом: април, март> 
мај, фебруар, јуни, док је њихов ред у Београду овакав: април, мај> 


1 






t 

март, јуни, фебруар — управо истим редом као и Дунав код Земуна 
(табл. 1). Колико су незнатне разлике у режиму Дунава код Земуна 
и Саве код Београда најбоље показују квоцијенти водостаја за период 
1921 — 1950 год. (табл. 2). 

1. Код Београда Дунав мења свој режим под утицајем вода сво- 
јих великих притока, Тисе и Саве, које му дају скоро исто толико воде 
(2,867 м 3 /сек) колико има и он сам узводно од ушћа Тисе (2.895 м 3 /сек) 
— разлика износи свега 0,99%, те он из благог нивалног прелази у 
нлувио-нивални режим централно-европске варијанте. 

2. Под утицајем 2,2 пута водоноснијег Дунава, Сава у Београду 
мења свој режим из посавске варијанте, какву има у Сремској Митро- 
вици, те прелази у централно-европску. 

3. Сава у Београду и Дунав у Панчеву имају исти режим нивоа 
и варијанту; то потврђује незнатна разлика квоцијената њихових сред- 
њих месечних водостаја у проматраном периоду. 

Температура воде Дунава мења се под утицајем температуре вода 
његових великих притока. Континентална Тиса има зими и у првој по- 
ловини пролећа хладнију воду у Тителу, а у другој половини пролећа, 
улето и ујесен топлију воду него Дунав код Новог Сада. Због тога је 
Дунав у Земуну хладнији него у Новом Саду; температура његове воде 
код Земуна виша је само у јуну од температуре воде код Новог Сада 
(табл. 3). 

Температура воде Саве код Београда је виша у току целе године 
од температуре воде Дунава, што је нормална последица њеног јужни- 
јег слива. Због тога вода Саве повишава температуру воде Дунава низ- 
водно од њихових става, што показују подаци водомерне станице у 
Смедереву (табл. 3). 


Табл. 3 — Температуре воде Дунавз, Тисе и Саве у периоду 1946/55 god. (10) 


Водомер. ставица 

J 

F 

M 

A M J 

J A S 

O N D 

God. 

Dunav u N. Sadu 

1,7 

2,0 

5,1 

1 1,5 16,7 20,1 

21,7 22,1 19,1 

12,7 7;3 3,3 

11,9 

Tisa u Titeiu 

1,2 

/,/ 

3,8 

11,0 17,6 21,4 

23,5 23,1 20,3 

14 0 7,3 2,7 

12,3 

Dunav u Zemunu 

1,3 

1,8 

4,4 

10,4 16,3 20,2 

21,6 21,7 18,7 

12,2 6,7 2,9 

11,5 

Sava u Beogradu 

2,9 

3,2 

6,7 

11,9 17,4 21,5 

23,4 24,1 20,8 

13,8 8,4 4,4 

13,1 

Dunav u Smeđerevu 

2,4 

2,7 

5,6 

'11,9 16,9 20,6 

22,2 22,5 20,1 

13,4 8,1 4,3 

12,6 


Лед се не јавља сваке зиме. Он је чешћи на Дунаву него на Сави, 
јер је друга зими знатно топлија. На Дунаву се лед јавља просечно сваке 
друге, а на Сави сваке четврте зиме. Поред тога и време трајања леда 
је различито и износи у просеку годишње на Дунаву 27,0 дана од којих 
лед стоји 12,4 дана а у покрету је 14,6 дана, на Сави свега 9,81 дан, 
од којих лед стоји 6,25 дана а у покрету је 3,56 дана. 

Од зиме 1889/1900 године до 1952/53 године лед се код Земуна 
најдуже одржао узиму 1928/29, године — укупно 76 дана; 56 дана је 
стајао а 20 дана био је у покрету, достижући дебљину до 60 см. Исте 
зиме је код Београда трајао 57 дана — 52 дана је стајао а свега 5 дана 
био у покрету. 

Мање реке у околини Београда 

У реону Београда тече неколико мањих притока Саве и Дунава. 
Међу њима су најзначајније Топчидерска река, Болечица и Грочица. Сви 
остали токови имају сливове чије су површине мање од по 50 км 2 . 

Т P eKcl извире у близини Парцанског виса из н еколико 
слабих извора који леже на висини од око 300 м. Дугачка је 26,7 км. 
Њен слив има површину од Ј50 км 2 . Корито јој је регулисано од ушћа 
доЈРаковице, а даље узводно она меандрира кроз узану и плитку до 
лину. Због тога јој је отицање^ се носле јачих киша излива 

и плави приобалски појас. :: ' ~ . . ; • 1 • 

На Топчидерској реци, као и на свим осталим мањим токовима^нема 
водомерних осматрања. Зато је њен режим одређен по методи анало- 
гије (преко Раље са Лугом и Јасеницом). Највиши средњи месечни 
водостоји су у фебруару и марту, а настају од снежнице и киша, док су 
н ајнижи у августу, када иначе најмањи водотоци пресуше. Сваке се- 
кунде Топчидерска река даје Сави 0,86 м 3 воде, што одговара специ- 
фичном отицају од 5,77 1. сек/км :2 . 

Болечица извире под именом Врчинске реке из неколико мањих 
извора који леже у селу Бошњацима на надморској висини од 270 — 310 
м. Дугачка је 26 км, а њен слив има површину од 144,3 км 2 . Корито јој 
је нерегулисано, сем мањих потеза у Великом Лугу, те, као и Топчидер- 
ска река, после јачих киша плави ужи приобалски појас. Сваке секунде 
даје Дунаву 0,83 м 3 воде. У јулу и августу, кадд јој се вода користи за 
наводњавање башта, корито јој остаје скоро суво, док у септембру њим 
једва протиче око 30 литара у секунди. 

Грочица извире из више слабих извора у селу Заклопачи на ви- 
сини од 150 м. Дугачка је само 8 км„ а слив јој има површину од 59,2 
км 2 . Лети пресушује, јер се њене воде користе за наводњавање башта у 
Заклопачи, а њене притоке Бегаљичке реке у хатару Бегаљице. Њен 
просечни протицај је мали — свега 330 литара у секунди. 

Протицаји осталих токова у околини Београда су још мањи: Мана 
стирске 110 1/сек, Реке (Железничке) 190 1/сек, Реке (Миријевске) 50 
1/сек итд. 

Поплаве у Београду 

У вези са високим водама Дунава и Саве треба напоменути да је 
пре изградње савског кеја пристаниште на Сави било више пута плав 
љено. Тако је у јануару 1926 (сл. 3) и априлу 1932 године (сл. 4) вода 
поплавила кеј и железничку пругу на пристаништу, док је у априлу 
1940 године био поплављен део Београда око пристаништа; вода је про- 
дрла у куће и достизала местимице дубину од пола метра (сл. 5). По- 
плаве су биле праћене знатним материјалним штетама. Да би се то 
избегло, десна обала је после ослобођења насута и издигнута до коте 
од 75,60 м надморске висине, тако. да је она сада за 26 см виша од 
нивоа катастрофалне воде у априлу 1940 године. 

Најнижим деловима града око пристаништа не прети више опа- 
сност од поплава Саве, али је зато он угрожен од поплава после провала 
облака, када с-е велике количине воде сјуре низ поплочане улице и на- 
гомилају око железничке станице (сл. 6). Али, такве поплаве трају само 
неколико часова. 



Сл. 3 — Погопљени кеј пристаништа на Сави у јануару 1926 године 
(из архиве Музеја речног саобраћаја). 



Сл. 4 — Поплављено пристаниште на Сави, Теретњаци се налазе изнад железничке 
лруге која је под водом — априла 1937 године (из архиве Музеја речног саобраћаја), 

Геогрлфекн зборнвк 11 

Од провала облака настају поплаве које угрожавају и друге де- 
лове Београда; то су пре свега Маринкова Бара и Душановац, а у ма- 



Сл. 5 — Поплављена улица на савском пристаништу у Београду при катастрофалној- 
води Саве, 12 априла 1940 године (из архиве Музеја речног саобраћаја). 



Сл. 6. — Поплављена Карађорђева улица после провале облака — 16 јула 1957 год* 

њој мери и улице Димитрија Туцовића на Булбудеру а доњи део Фрањ 
цуске улице на Дорћолу. Нарочито су велике штете на Душановцу у 

улици Стевана Првовенчаног, кроз коју је до половине 1949 године 
протицао Мокролушке поток. У његовој последњој поплави која се 
догодила 18 маја 1949 године, дошло је пола часа после провале облака 
до изливања воде из каналисаног корита и она је продрла у многе 
зграде. У поменутој улици она је достизала местимице горњу ивицу 
прозора, тако да су многи њени становници ноћ између 18 и 19 маја 
провели на крововима кућа. После ове поплаве у којој је изгубило 
животе 4 лица а 25 било повређено, остале су разваљене огране и пору- 
шени зидови кућа, а подруми пуни воде и муља. Запретила је и опасност 
од болести, па су по наредби НО града Београда сви становници поплав- 
љених и околних улица вакцинисани против тифуса и паратифуса. 

Dr Dušan Dukić 

FLEUVES ET RIVIERES DE BEOGRAD ET DE SES ENVIRONS 

Resume 

La plupart des grandes villes europeennes ont ete fondees a cote 
des fleuves navigables — au confluent des cours d’eau navigables ou sur 
ies eminences s’elevant au-dessus de ceux-ci. Beograd fut fonde non seule- 
ment au confluent de deux grands fleuves navigables, mais aussi sur une 
eminance d’ou il dominait, au cours des siecles, les communications sur le 
Danube et la Save. Une situation analogue a celle de Beograd n’a aucune 
ville en Europe. 





